Der keiser den henker doch unterricht vorhin,
wan er niderkniet, so solt er vermanen in,
zu reden, darmit zu fristen sein leben
Und wen er redt, solt er den kopf im hauen rab;
schwieg aber er, solt er den strick im schneiden ab
und in frei quit ledig los wider geben.
Als er nun niderkniet nachmals,
sprach der henker: »red, so mag dir gelingen.«
schweigent aufrecket er sein hals,
der henker stecket ein des schwertes klingen,
fürt in wider zum keiser, der
bot, wolt er nit reden, das er doch schriebe.
man bracht papier und dinten her,
der keiser in mit hoher frag umtriebe
von got, himel und element,
die er schriftlich erkleret
und blieb forthin alzeit schweigent
bis an sein ent,
leret allein mit seiner hent
vil hoher kunst beweret.